4. Նիկոլ Փաշինյանը տանուլ է տալիս Արևմուտքի, ԱՄՆ-ի, ԵՄ-ի, եվրոպական կառույցների հետ աշխատանքը: Ընդամենը ասվում է, որ Ռուսաստանից բացի այլ ուղղություններով աշխատանքը շարունակվում է: Փոխվարչապետերը գնում են ԱՄՆ, Կանադա ու փորձում են փո՞ղ բերել: Դա աշխատանք չէ: Էյֆորիան ռեալ պոլիտիկի հետ կապ չունի: Վաչապետի թիմը չունի հարաբերությունների նոր մոդել, ավելին, հասցրել է փչացնել հարաբերություններն ԱՄՆ-ի, Իտալիայի ու Ֆրանսիայի հետ։ Ապացույցը` Իտալիայի նախագահի գործարար առումով ձախողված այցը Հայաստան, որի ընթացքում պիտի նրան ուղեկցեին ձեռներեցներ ու պայմանագրեր կնքեին, բայց չեկան, «Վեոլիայի» հետ կապված պատմությունները, որոնց արձագանքը Փարիզի, մեղմ ասած, զարմանքն է: Գերմանիայի հետ էլ գործարար արդյունքներ չեղան` կանցլերի այցից հետո: Ամուլսարի պատմությունը շատ ավելի խոսուն է ԱՄՆ-ի ու բոլոր հնարավոր ներդրողների համար, քան Հայաստանի բոլոր պաշտոնյաների բոլոր հավաստիացումները ներդրումների շահավետության մասին: